અા મામલે કર્ણાવતી ક્લબમાં ચૂંટણી લડી રહેલા મેમ્બર્સ ફ્રીડમ પેનલના ઉમેદવાર શૈશવ શાહે રાજપથ ક્લબના પ્રમુખ જગદીશ પટેલ ઉપર વળતો પ્રહાર કર્યો હતો. તેમણે જણાવ્યું હતું કે જગદીશ પટેલ પારદર્શકતાની વાત કરે છે તો કર્ણાવતી ક્લબના વર્તમાન પ્રમુખ એન.જી. પટેલ જ્યારે વર્ષ 2007-10 સુધીમાં પ્રમુખ હતા તે સમયે તેમણે સ્માર્ટકાર્ડ બનાવવાના મામલે પોતાની જ ઘરની કંપની ઊભી કરીને રૂપિયા 50 લાખનું કૌભાંડ કર્યું હતું, જેની જાણ થતાં તેમણે ઊભી કરેલી કંપનીને બંધ કરી દીધી હતી તો અા એન.જી. પટેલના સ્માર્ટકાર્ડ કૌભાંડ અંગે પણ જગદીશ પટેલે તપાસ કરવી જોઈએ. તેમણે પરેશ દાણી સહિતના સભ્યોને સસ્પેન્ડ કરાયા છે તે બાબત માત્ર સભ્યોને ગેરમાર્ગે દોરવા છે, જોકે તેમનું અા પગલું બૂમરેંગ સાબિત થશે.